Esiteks ütlen kohe ära - ma ei ole professionaalne internetiturundaja. Kõik, mis siin kirjas on lähtuvalt mu enese kogemusest, mis on kogutud enamuses viimase kuu jooksul kui kasvatasin oma lehe www.facebook.com/tudengikohvik lehe fännide arvu 50-lt (enamuses minu sõbrad) 2400-ni … Ma saan aru, et fännide arv ei tohiks olla eesmärk omaette, kuid selle kuuajase kogemuse põhjal võin öelda, et alles siis kui lehel on 1000 fänni hakkab asi juba veidi oma elu elama… On muidugi ka erandeid - näiteks mu koduvalla FB leht www.facebook.com/sauevald on juba 300 liikmega küllaltki loetav, aga samas see on esimene reegel - tehes FB lehte oma ärile siis ei saa te võrrelda ennast MTÜ, KOV või muu säärase lehega, kus fännidel on päris suur ühisosa…